Язэп Варонка

**Язэп Якаўлевіч Варонка** (псэўданімы: *Юрий Вегов*, *В. Полесскій*; 4 красавіка 1891, Кузьніца, Сакольскі павет, Расейская імпэрыя — 4 чэрвеня 1952, Чыкага, ЗША) — беларускі палітычны дзяяч. Старшыня ўраду й міністар унутраных і замежных справаў БНР.
Псэўданім — Агасьфер.

## Раньнія гады
Нарадзіўся 4 красавіка 1891 году ў вёсцы Кузьніца Сакольскага павету Гарадзенскай губэрні. Быў вольным слухачом юрыдычнага факультэту Санкт-Пецярбурскага ўнівэрсытэту. Выключаны з-за нясплаты (1914). Удзельнічаў у другім «Усерасейскім студэнцкім зборніку» (1911). Быў супрацоўнікам пецярбурскай газэты «Воскресная вечерняя газета» (), часопісаў «Зритель» (), «Театральное обозрение» (), быў сакратаром рэдакцыі газэты «Столичные вести» () і сакратаром «Таварыства незалежных журналістаў».

## Палітычная дзейнасьць
У 1917 годзе стаў сябрам ЦК Беларускай сацыялістычнай грамады. Прадстаўляў беларускія арганізацыі ў Асобай нарадзе для выпрацоўкі палажэньня аб выбарах ва Ўсерасейскі Ўстаноўчы сход. У жніўні 1917 году прымаў удзел у Дзяржаўнай нарадзе ў Маскве. Прадстаўляў беларускія інтарэсы ў Дэмакратычнай нарадзе ў Петраградзе з 14(27) верасьня па 23 верасьня(6 кастрычніка) 1917, як прадстаўнік Цэнтральнай рады беларускіх арганізацыяў. Быў абраны ў склад Дэмакратычнай Рады, што была пераўтворана ў Часовую Раду Расейскай рэспублікі (Перадпарлямэнт) , затым быў камісарам юстыцыі й ўнутраных справаў Вялікай беларускай рады (1917), старшынём і міністрам замежных справаў Народнага сакратарыяту БНР (1918); адзін з ініцыятараў абвяшчэньня БНР. З выхадам з ураду ў красавіку 1918 году Івана Макрэева ўзначаліў таксама міністэрства ўнутраных справаў. З расколам БСГ увайшоў у склад Беларускае партыі сацыялістаў-фэдэралістаў. У траўні-ліпені 1918 старшыня Рады Пяцёх, міністар унутраных і замежных справаў. У кастрычніку 1918 увайшоў у склад Рады Народных міністраў БНР як міністар унутраных справаў. Быў рэдактарам часопісу «Варта», газэты «Беларускі народ».

З 1918 году жыў у Коўне. Стаў міністрам беларускіх справаў ва Ўрадзе Летувіскай Рэспублікі (1918—1920), зь вясны 1921 старшыня беларускага Чырвонага Крыжа, з восені 1922 старшыня Беларускай грамады ў Коўне. Адначасова рэдактар беларускага часопісу «Часопісь» (Коўна, 1919—1920) і рэдактар-выдавец расейскамоўнай штодзённай газэты «Вольная Литва» () (чэрвень 1921 — люты 1922, зь перапынкамі) і яе дадатку — часопісу «Зеркало» () (1921). Свае вершы ў расейскамоўных выданьнях падпісваў псэўданімам *Юрий Вегов*.

Аўтар брашураў «Белорусский вопрос к моменту Версальской мирной конференции. Историко-политический очерк» () (Коўна, 1919), «Беларускі рух ад 1917 да 1920 году. Кароткі агляд. 2 выд.» (Коўна, 1920), «Gudų klausimas» ().

## Позьнія гады
У 1923 зьехаў у ЗША, жыў у Чыкага. Узначальваў Беларуска-амэрыканскую нацыянальную асацыяцыю, быў адным з кіраўнікоў Беларуска-амэрыканскай нацыянальнай рады, выдаваў газэту «Беларуская трыбуна», вёў беларускія й расейскія праграмы на радыё.

Памёр 4 чэрвеня 1952 году ў Чыкага. Пахаваны ў прыгарадзе Чыкага Рывэр Гроўв на могілках «Элмвуд могільнік і Маўзалей» .


Файл:Posiedzenie WRB i CBRW.jpg|Паседжаньне ВБР і ЦБВР у 1917 годзе. Язэп Варонка сядзіць шосты зьлева. 
Файл:Народны Сакратарыят Беларусі. Narodny Sakrataryjat Bielarusi.jpg|Першы склад Народнага Сакратарыята Беларусі, 17 чэрвеня 1918 году. Язэп Варонка трэці справа. 
Файл:Dziejačy BNR. Дзеячы БНР (1918).jpg|Дзеячы Беларускай Народнай Рэспублікі, 1918 год. Зьлева направа, сядзяць: Алесь Бурбіс, Янка Серада, Язэп Варонка, Васіль Захарка; стаяць: Аркадзь Смоліч, Пётра Крачэўскі, Кастусь Езавітаў, Антон Аўсянік, Лявон Заяц
Файл:Fifth Government of Lithuania, between 1919–1920.jpg|Міністры пятага ўрада Літвы, 1919 год. У цэнтры сядзіць прэм’ер -міністар Эрнястас Галванаўскас. Міністар беларускіх спраў Літвы Язэп Варонка стаіць першы справа.


## Бібліяграфія

*  
*  
*  
* 

* 
* 
* 	

## Заўвагі

## Крыніцы

## Літаратура

* 
*  

* 
* 

## Вонкавыя спасылкі

* Артыкул на slounik.org, бел.
* Язэп Варонка ў Балтыйскім архіве, руск.

Катэгорыя:Беларускія журналісты
Катэгорыя:Беларусы ў Летуве
Катэгорыя:Амэрыканцы беларускага паходжаньня
Катэгорыя:Прэм’ер-міністры БНР
Катэгорыя:Міністры замежных справаў БНР
Катэгорыя:Міністры ўнутраных справаў БНР
Катэгорыя:Міністры асьветы БНР
Катэгорыя:Міністры нацыянальнасьцяў БНР
Катэгорыя:Міністры беларускіх справаў Летувы
Катэгорыя:Памерлі ў Чыкага